CELEX: 62020TN0304
Language: el
Date: 2020-05-20 00:00:00
Title: Υπόθεση T-304/20: Προσφυγή της 20ής Μαΐου 2020 — Molina Fernández κατά ΕΣΕ

27.7.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/32
            
         
      Προσφυγή της 20ής Μαΐου 2020 — Molina Fernández κατά ΕΣΕ
      (Υπόθεση T-304/20)
      (2020/C 247/43)
      Γλώσσα διαδικασίας: η ισπανική
      
         Διάδικοι
      
      
         Προσφεύγουσα: Laura Molina Fernández (Μαδρίτη, Ισπανία) (εκπρόσωποι: S. Rodríguez Bajón και A. Gómez-Acebo Dennes, δικηγόροι)
      
         Καθού: Ενιαίο Συμβούλιο Εξυγίανσης
      
         Αιτήματα
      
      Η προσφεύγουσα ζητεί από το Γενικό Δικαστήριο να ακυρώσει την προσβαλλόμενη απόφαση.
      
         Λόγοι ακυρώσεως και κύρια επιχειρήματα
      
      Η παρούσα προσφυγή στρέφεται κατά της αποφάσεως SRB/EES/2020/52 του Ενιαίου Συμβουλίου Εξυγίανσης, της 17ης Μαρτίου 2020, περί καθορισμού της πιθανής αποζημιώσεως στους μετόχους και τους πιστωτές της Banco Popular Español, S.A., τους οποίους έθιξαν τα ληφθέντα μέτρα εξυγίανσης.
      Προς στήριξη της προσφυγής της, η προσφεύγουσα προβάλλει τρεις λόγους.
      
                  1.
               
               
                  Πρώτον, η προσφεύγουσα βασίμως θεωρεί ότι η έκθεση αποτίμησης 3 δεν εκπονήθηκε από έναν πράγματι ανεξάρτητο εμπειρογνώμονα όπως επιτάσσει το άρθρο 20, παράγραφοι 16 έως 18, το κανονισμού (ΕΕ) αριθ. 806/2014 του Ευρωπαϊκού Κοινοβουλίου και του Συμβουλίου, της 15ης Ιουλίου 2014, περί θεσπίσεως ενιαίων κανόνων και διαδικασίας για την εξυγίανση πιστωτικών ιδρυμάτων και ορισμένων επιχειρήσεων επενδύσεων στο πλαίσιο ενός Ενιαίου Μηχανισμού Εξυγίανσης και ενός Ενιαίου Ταμείου Εξυγίανσης και τροποποιήσεως του κανονισμού (ΕΕ) αριθ. 1093/2010 (ΕΕ 2014, L 225, σ. 1).
               
            
                  2.
               
               
                  Δεύτερον, η προσφεύγουσα βασίμως θεωρεί ότι η έκθεση αποτίμησης 3 δεν είναι σύννομη για τον λόγο ότι η μέθοδος της ανάλυσης που χρησιμοποίησε η εταιρία Deloitte είναι εσφαλμένη, πράγμα το οποίο οδήγησε την εταιρία Deloitte σε επίσης εσφαλμένα πορίσματα που έχουν πολύ επιζήμιες συνέπειες για την προσφεύγουσα, η οποία στερείται αδικαιολόγητα την αποζημίωση που δικαιούται.
               
            
                  3.
               
               
                  Τρίτον, η έκθεση αποτίμησης 3 βασίζεται εσφαλμένως στην οικονομική κατάσταση της Banco Popular κατά τη χρονική στιγμή της εξυγίανσής της.